**ΠΑΡΑΜΥΘΟΜΑΡΑΘΩΝΙΟΣ**

**ΠΕΡΙΛΗΨΕΙΣ - ΠΡΟΓΡΑΜΜΑ**

*Το Σάββατο 11 Μαρτίου 2017, 17.00΄-21.00΄*

*Παραμύθια για μεγάλα παιδιά*

*αφηγούνται κατά σειρά οι εξής μεταπτυχιακές φοιτήτριες:*

1. **Αντιγόνη Μακρή, «Ένα μπαλόνι ταξιδεύει»**

Ηλικίες: 5 - 7 ετών

 Ένα μπαλόνι που είναι κλεισμένο σε ένα σπίτι, αποφασίζει να ταξιδέψει και να γνωρίσει τον κόσμο. Στην αρχή συναντά δυσκολίες αλλά με τη βοήθεια ενός πουλιού τις ξεπερνάει και απολαμβάνει το ταξίδι του. Γραμμένο σε έμμετρο στίχο, με ομοιοκαταληξία

1. **Σταυρούλα Θεοδοσίου, «Η κυρία Περίεργη θέλει να ταξιδέψει»**

Ηλικίες: 6 - ∞

Η κυρία Περίεργη θέλει να γυρίσει όλο τον κόσμο, όμως δεν μπορεί... Γιατί; Τι την εμποδίζει και πως θα καταφέρει να πετύχει το όνειρο της; Ένα παραμύθι που μιλάει για όνειρα, απογοητεύσεις αλλά και αίσιο τέλος.

1. **Μαρίλια Αγγελίδη, «Ο κάστορας»**

 Ηλικίες: 6 - 12

Ήταν μια φορά ένα αγόρι... μιλούσε;; δε μιλούσε;; το παραμύθι θα μας πει...και  ξαφνικά εμφανίζεται ένας κάστορας που χτίζει φράγματα. Φράγματα γερά αλλά και λιγότερο γερά. Θα συναντηθεί με το αγόρι. Όμως  τι σχέση μπορεί να έχει ένα αγόρι με έναν κάστορα; Τι σχέση μπορεί να έχει το να χτίζεις φράγματα με το να επικοινωνείς τελικά τα συναισθήματά σου;

**Διάλειμμα**

1. **Δημητριάννα Στούκη, «Τα λιάκ»**

Ηλικίες: 7 - ∞

Τα μυρμήγκια και τα ΛΙΑΚ ήταν φίλοι από παλιά. Τα μυρμήγκια δούλευαν διπλά, ενώ τα ΛΙΑΚ ήταν γεμάτα τεμπελιά. Η φωλιά είναι ο κόσμος όλος, αλλά ένας μύρμηγκας νιώθει τόσο μόνος. Στο ταξίδι του θα δεί, πως είναι η αλλαγή! Θα γυρίσει πίσω στη φωλιά ή θα μείνει μακριά απ’ όλα αυτά;

1. **Βασιλική Ψαρρά, «Οι μαργαρίτες μετρούν»**

Ηλικίες: 7 και άνω

Όταν δύο άνθρωποι συναντιούνται αναρωτιούνται: "Μ´ αγαπά, δεν μ´ αγαπά ; " Την απάντηση θα τη δώσει μία μαργαρίτα!

1. **Σοφία Μπάσιου, «Ο ταξιδευτής του απείρου»**

Ηλικίες: 8-108

Ο Πεταλονέφης αγαπούσε τα ταξίδια και όλα τα ουράνια πλάσματα! Και τον αγαπούσαν και αυτά γιατί έλεγε τις πιο όμορφες ιστορίες! Πάντα όμως όνειρό του ήταν να βουτήξει στο νερό! Θα τον βοηθήσει η επιμονή του να ανακαλύψει την κρυμμένη δύναμη μέσα του;Ένα παραμύθι αφιερωμένο σ' αυτούς που ποτέ δεν τα παρατούν.

1. **Φωτεινή Τσόμπανου, «Το ερωτοτρυπημένο πιρούνι»**

Ηλικίες: 6 - ∞

Πόσο δύσκολο μπορεί να είναι να  σώσεις την πιο μυρωδάτη σούπα του κόσμου από το πεινασμένο αφεντικό σου; Τι πιθανότητες έχεις να τα καταφέρεις χωρίς τη βοήθεια των φίλων σου; Και αν είσαι μόνο ένα πιρούνι;

**Διάλειμμα**

1. **Γιάννα Σπυροπούλου, «Το ταξίδι του Κλίκ»**

Ηλικίες: 6 - 9

Η ανάγκη του δελφινιού Κλίκ να γνωρίσει νέα μέρη, νέους φίλους, να επικοινωνήσει, να χαρεί και να ΖΗΣΕΙ. Ξαφνικά όμως κάποιοι τον φυλακίζουν και τον εκμεταλλεύονται γιατί δεν τον αποδέχονται. Ο Κλικ όμως δεν είναι ο εαυτός του στο κλουβί. Δε νιώθει καθόλου καλά. Με τη βοήθεια των φίλων του βγαίνει από το κλουβί κι επιλέγει να πετάξει στον ωκεανό της ελευθερίας...

1. **Παναγιώτα Γκίκα, «Σ’ έναν άγνωστο κόσμο»**

Ηλικίες: 8 – άνω

Ένας τόσο ίδιος μα και τόσο διαφορετικός κόσμος. Πώς είναι δυνατόν ο ίδιος τόπος να μοιάζει άλλος; Τι συνέβη; Γιατί; Πώς μπορούν να αλλάξουν ξανά τα πράγματα; Πώς μπορεί να επέλθει η ισορροπία στη φύση;

1. **Κατερίνα Κατάκη, «Το όνειρο που επέμενε πως είναι πραγματικότητα»**

Ηλικίες: 8 και άνω

Τι γίνεται όταν ένα όνειρο εισβάλλει στον κόσμο των ανθρώπων και επιμένει πως είναι πραγματικότητα; Μπορεί κάποιος να το καταλάβει; Μία ιστορία τόλμης και περίεργων συναντήσεων αποκαλύπτει τη θέση των ονείρων στη ζωή.

**Διάλειμμα**

1. **Ευτυχία Χρυσοβέργη, «Η πηγή στη χώρα του Υπερ – υπερπέραν»**

Ηλικίες: 7 – 10

Το γέλιο ο ήχος της ζωής.. η αγάπη πηγή του γέλιου… η ζωή πηγή αγάπης; Η αγάπη πηγή ζωής; Το γέλιο πηγή ζωής;

1. **Σάντρα Σακαβίτση, «Το μυστήριο του Παριζιάνικου γιακά»**

Ηλικίες: 10 και άνω

Σε μία μοναχική πόλη ένας παριζιάνικος γιακάς αναζητάει τη χαμένη του παρέα θα καταφέρει να τη βρει;

1. **Μαριλένα Δικταμπανίδου, «Το μαγικό μπαούλο»**

Ηλικίες: 6 - ∞

Ήταν μια φορά ένα κοριτσάκι αλλιώτικο από τα άλλα. Η μητέρα του τού χάρισε ένα μαγικό μπαούλο για να τη βοηθά στη ζωή της… ζητώντας της όμως ανταλλάγματα… Τι επιλογές θα κάνει η μικρούλα τελικά; Τι είναι αυτό που έχει μεγαλύτερη σημασία στη ζωή;

1. **Αντιγόνη Λασκαρίδου, «Ο καλύτερός μου φίλος»**

Ηλικίες: 6 - 12 (παρουσίαση με μαύρο θέατρο)

Δυο παιδιά που τα ενώνουν πολλά, τα χωρίζει ο περίγυρος γιατί ανήκουν σε διαφορετικούς κόσμους. Υπάρχει τρόπος να "ρίξουν" αυτόν τον τοίχο; Μπορεί κάποιος να τους ξαναφέρει κοντά; Μια ιστορία που μας μαθαίνει πως τα θαύματα τα φτιάχνουμε μόνοι μας.

*Την Κυριακή 12 Μαρτίου 2017, 11.00΄-14.00΄*

*Παραμύθια για μικρά παιδιά*

*αφηγούνται κατά σειρά οι εξής μεταπτυχιακές φοιτήτριες:*

1. **Φλώρα Ασουμανάκη, «Σκούμπυ, μια σκούπα που ήθελε να πετάξει»**

Ηλικίες: 4 - ∞

Περίληψη: μια φορά κι έναν καιρό, σ έναν πολύ παλιό καιρό, ζούσε ένα σκουπόξυλο που δεν ήταν μαγικό, ούτε ήταν το Σύννεφο 2000. Ήταν ένα κοινό σκουπόξυλο που το μόνο που έκανε ήταν να σκουπίζει και να ξαραχνιάζει καμία γωνία. Τα μεγάλα όνειρα όμως, φτάνουν μέχρι και τις πιο σκονισμένες αποθήκες. Θα τα καταφέρει η Σκούμπυ, να φτάσει τα όνειρά της;

1. **Αγγελική Μπαβέλλα, «Μαμά, μπορώ κι εγώ!»**

Ηλικίες: 4 - ∞

Ο μικρός Ίου, η αδερφή του Νίνη και οι γονείς τους ζουν σε ένα σπίτι με μεγάλο κήπο. Τι θα μπορέσει να καταφέρει ο μικρός Ίου, που θα τον κάνει πολύ περήφανο και αυτόν και την οικογένειά του;

1. **Μαρία Αθανασοπούλου, «Το σκανταλιάρικο αεροπλανάκι»**

Ηλικίες: 4 – 10

Τι γίνεται όταν ένα μικρό αεροπλανάκι ξεπερνά τα όρια και γίνεται αλαζονικό, δημιουργώντας προβλήματα στους άλλους; Θα μάθει τελικά πώς είναι να αγαπάς και να σέβεσαι τους γύρω σου;

1. **Κωνσταντίνα Τσαμπούκα «Χρώματα στην Πολύχρωμη Χρωματοχώρα»**

Ηλικίες: 4 -12

Πάρε μια παλέτα, βάλε χρώματα. Ταξίδεψε στον κόσμο, χρωμάτισέ τον. Δώσε χρώμα σε καθετί άχρωμο. Μη φοβηθείς τα χρώματα. Είναι όλα πολύτιμα… Είναι όλα αναπόφευκτα…

1. **Kωνσταντίνα Κυρίμη, «Η μικρή Ναδήτρις σε μεγάλες περιπέτειες»**

Ηλικίες: 5 - ∞

Τελικά το μεγάλο ψάρι τρώει το μικρό; Μήπως ο φόβος του «μικρού» προς το διαφορετικό είναι ανούσιος; Κι αν όλοι οι οργανισμοί του βυθού ζούσαν ενωμένοι, μήπως ο άνθρωπος θα φοβόταν την ειρηνική συνείδηση των «άλλων»; Τα ερωτήματα αυτά συνεχώς ανακυκλώνονται στο μυαλό ενός παιδιού και τώρα έρχονται να βρουν το καταφύγιό τους μέσα από την ιστορία ενός μικρού ψαριού σε έναν άγνωστο βυθό!

1. **Μαριλένα Καλογεράκη, «Ο Λαγός κι ο θησαυρός»**

Ηλικίες: 5 - ∞

 Ο Λαγός και ο Σκαντζόχοιρος είναι δύο αχώριστοι φίλοι. Μια μέρα ο Λαγός βρίσκει ένα θησαυρό, όμως κάτι πάει στραβά... Τελικά, ο Λαγός θα καταφέρει να πάρει το θησαυρό στα χέρια του? Ο Λύκος κι ο Σκαντζόχοιρος τι ρόλο παίζουν στην προσπάθειά του αυτή;

1. **Ελένη Μπόμπου – Μάγουλα, «Το πιρούνι που διψά για γνώση»**

Ηλικίες: 5 -10 ετών

 Ένα πιρούνι αναζητά τρόπους να βρει το χώρο ανάμεσα στον κόσμο της γνώσης. Θα τα καταφέρει άραγε; Θα υπάρξει κάποιος να τον βοηθήσει στην πραγματοποίηση του ονείρου του; Θα χρειαστεί να κάνει θυσίες; Να πληρώσει κάποιο τίμημα; Μια ιστορία που δείχνει ότι το όνειρο μπορεί να πραγματοποιηθεί αν πιστέψουμε αρκετά σ' αυτό.

1. **Αιμιλία Σασαρώλη, «Ένα απλό μπλε στυλό»**

Ηλικίες: 5-10 ετών

Ένα απλό μπλε στυλό, ένα όνειρο έχει στον κόσμο αυτό. Διάσημο να γίνει θέλει, τίποτα άλλο δεν το μέλλει! Άραγε τα πράγματα γίνονται αλήθεια όπως τα’χουμε στο μυαλό μας μόνο; Ή μήπως η ζωή βρίσκει τελικά τον δικό της δρόμο;

1. **Δανάη – Βαρβάρα Καλαμπάλη, «Πεταλουδο – sos!»**

Ηλικίες: 6 – 106

Είναι γνωστό πως οι πεταλούδες έχουν πολύχρωμα φτερά κι όλοι τις θαυμάζουν γι αυτό! Τι θα μπορούσε όμως να συμβεί αν ένα πρωί ξυπνούσαν με τα φτερά τους μαύρα; Θα μπορούσαν να γίνουν και πάλι πολύχρωμες; Ας ακολουθήσουμε το πεταλούδισμά τους… Ένα παραμύθι για την περιβαλλοντική ευαισθητοποίηση!

1. **Κατερίνα Μητρομάρα, «Μια καινούρια ζωή»**

Ηλικίες: 6 και άνω

Ένα μικρό ποντικάκι ήθελε να πάει στο σχολείο του δάσους. Όμως δεν ήξερε τον δρόμο. Έτσι  μετά από μια περιπετειώδη αναζήτηση τα κατάφερε!

1. **Αγαθή Παππά, «Ο μικρός Κάστορας και ο διαγωνισμός χαμόγελου»**

Ηλικίες: 3 - 12 ετών.

Ο μικρός Κάστορας έχει ένα όνειρο: να πάρει μέρος στον διαγωνισμό χαμόγελου. Θα τα καταφέρει; Φρόντιζε όσο πρέπει τα δόντια του; Ποιοί είναι οι όροι του διαγωνισμού; Ποιός τον βοηθά σε όλη αυτή την προσπάθεια;

1. **Γιάννα Ελευθερίου, «Η Μάγια που δεν μπορούσε να χορέψει!»**

 Ηλικίες: 6 – 12

Η Μάγια η οποία κινείται με αναπηρικό αμαξίδιο θέλει πολύ να χορέψει στον διαγωνισμό χορού του σχολείου. Το θεωρεί αδύνατο μέχρι που εμφανίζεται στη ζωή της ο Άγγελος. Θα καταφέρει τελικά να χορέψει;